23/10/2020 | Administración LocalMunicipal
Santiso
Convocatoria pública axudas ao estudo para o curso 2019/2020

Por Resolución de Alcaldía de data 20 de outubro de 2020 aprobáronse as seguintes bases: O obxecto das presentes bases é regular a concesión de axudas ao estudo para o curso académico 2019/2020, en réxime de concorrencia competitiva. O importe estimado de cada axuda será de 245 euros. A concesión destas axudas estará suxeita a dipoñibilidade orzamentaria. Poderán solicitar estas axudas: - Os representantes legais dos alumnos de 5º - 6º de Primaria e 1º - 2º da ESO matriculados durante o curso académico 2019/2020 en centros docentes sostidos con fondos públicos que estivesen empadroados durante o período do correspondente curso académico no Concello de Santiso e que obtivesen unha nota media igual ou superior a 7. - Os representantes legais dos alumnos de 5º - 6º de Primaria matriculados durante o curso académico 2019/2020 no CEIP de Arcediago e que obtivesen unha nota media igual ou superior a 7. Os beneficiarios non poderán estar incursos en prohibición para recibir subvencións e deberán estar ao corrente das súas obrigas tributarias e coa Seguridade Social. Tales circunstancias serán acreditadas mediante declaración responsable.1) Os solicitantes cumprimentarán o modelo de solicitude, que poderán atopar nas oficinas xerais do Concello, e presentarano acompañado dos seguintes documentos: - Copia do DNI do solicitante e do alumno. - Copia do libro de familia. - Certificado do centro docente onde estea escolarizado o alumno no que se especifique a nota media obtida por este. - Número de conta corrente bancaria onde se efectuará o ingreso. - Declaración responsable de estar ao corrente das súas obrigas tribuatrias e coa Seguridade Social e de non estar incurso en prohibición para ser beneficiario de subvencións. A condición esixida na base 2ª relativa ao empadroamento será comprobada de oficio por esta Administración.2) Naquelas solicitudes nas que se observe a falta de documentación para a súa valoración, será solicitada por escrito ao interesado para que no prazo de 10 días hábiles, a contar desde a recepción da comunicación, presente a documentación solicitada. Se transcurrido ese prazo non se presentara, procederase ao arquivo do expediente.3) O prazo de presentación de solicitudes será de 10 días hábiles desde a publicación das presentes bases no Boletín Oficial da Provincia da Coruña. O órgano competente para a instrucción e resolución do procedemento é o Alcalde. Os criterios a ter en conta e que deberán concorrer en todos os solicitantes para o curso académico obxecto da convocatoria, serán os indicados na base 2ª: O prazo máximo para resolver será de tres meses contados desde o día seguinte ao da conclusión do prazo establecido na convocatoria. O silencio da Administración terá carácter desestimatorio. A axuda quedará xustificada mediante a acreditación do cumprimento dos requisitos para ser beneficiario, esto é mediante a presentación dos documentos a que se refire a base 3ª no punto 1º. Calquera falsidade que se detecte dará lugar ao non recoñecemento da axuda ou, no caso de habela percibido xa, á devolución da mesma cos intereses legais correspondentes, independentemente das responsabilidades administrativas, civís ou penais que se puidesen esixir. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións.” Santiso, 20 de outubro de 2020. O Alcalde Manuel Adán López.